Anexa 4 la Regulamentul BNS

privind accesul la date individuale în scopuri ştiinţifice

aprobat prin ordinul BNS nr.51 din 31.12.2021

Anexa nr. 4 la Contractul nr. \_\_ din \_\_ \_\_\_\_\_\_\_\_\_ 202\_

**Declaraţia individuală de confidenţialitate**

*(va fi semnată de fiecare persoană numită în propunerea de cercetare)*

Mă angajez să respect termenii şi condiţiile Angajamentului de confidenţialitate semnat de reprezentantul desemnat în mod corespunzător de entitatea mea de cercetare şi voi utiliza setul de date indicate în propunerea de cercetare, în conformitate cu condiţiile de utilizare ataşate la angajamnetul de confidenţialitate.

Mă angajez **SĂ**:

(a) utilizez setul de date numai în scopurile specificate în propunerea de cercetare;

1. protejez setul de date, precum şi orice nume de utilizator şi parole asociate cu acesta;
2. asigur că orice rezultat al analizelor nu va fi divulgat sau cu risc de a fi divulgat, prin corelare cu alte informaţii disponibile publicului;
3. să afirm că datele agregate ce stau la baza rezultatelor și concluziilor publicate în orice raport sau publicație a cercetării îmi aparțin și nu sunt ale Biroului Național de Statistică al Republicii Moldova (BNS), ale cărui date individuale au fost utilizate;
4. asigur trimiteri la publicații şi alte rapoarte de cercetare bazate pe acest set de date, către BNS;
5. păstrez confidenţialitatea informaţiilor referitoare la persoane fizice identificabile, gospodării şi / sau organizaţii care sunt înregistrate în setul de date;
6. prezint rezultatele finale ale muncii mele pentru verificarea confidenţialităţii, personalului competent al BNS (în cazul accesului la fişierele cu utilizare științifică);
7. distrug setul de date, precum şi orice date sau variabile derivate din acesta, la sfârșitul perioadei de cercetare specificate în propunerea de cercetare şi voi semna o declaraţie în sensul că asigur BNS că toate datele au fost distruse;
8. respect orice alte condiţii ce-mi vor fi notificate de BNS;
9. informez BNS imediat cu privire la orice încălcare a regulilor de confidenţialitate prevăzute în termenii de utilizare a datelor individuale în scopuri ştiinţifice.

Mă angajez că **NU**:

1. voi utiliza datele (fișiere cu utilizare științifică) în afara sediului entității mele de cercetare;
2. voi permite altor utilizatori neautorizați să acceseze setul de date (utilizatorii autorizați sunt numiți în propunerea de cercetare);
3. voi utiliza datele pentru scopuri de cercetare înainte de a fi verificat de către BNS că respect condiţiile de confidențialitate (în cazul accesului la fişierele cu date individuale);
4. voi şterge datele sau orice parte a acestora (în cazul accesului la fişierele cu date individuale);
5. voi încerca să corelez datele cu alte seturi de date (chiar dacă sunt date publice) furnizate sau nu de BNS, fără acordul BNS;
6. voi încerca identificarea de înregistrări individuale (indivizi, gospodării, societăti, etc.), în setul de date sau voi pretinde că am făcut acest lucru;
7. voi publica informaţii sau rezultate ale proiectului, care identifică o înregistrare individuală sau poate conduce la identificarea oricărei înregistrări individuale.

Declar că am citit toate clauzele de mai sus, că înţeleg că port răspunderea pentru utilizarea corectă şi responsabilă a sistemului de date şi accesul la date şi că am înţeles că, în cazul în care aceste clauze nu sunt respectate, accesul meu la date va fi retras şi pot fi supus oricărei sancţiuni care poate fi determinată de către entitatea mea de cercetare sau specificată în legislația națională în vigoare.

**Notă:**

*Legea nr. 93/2017 cu privire la statistcia oficială prevede cadrul legal de bază în privinţa dezvoltării, producerii şi diseminării statisticilor naționale. Această lege prevede o posibilitate suplimentară de acordare a accesului la datele individuale pentru scopuri ştiinţifice entităților de cercetare în interesul progresului ştiinţific în Republica Moldova, având obligaţia strictă de respectare a confidenţialităţii statistice a datelor.*

Nume: Click aici pentru inserarea textului.

Semnătură:

Data: Selectează data